[bookmark: _GoBack]מבוא
עובד מדינה זכאי לקבל החזר הוצאות בגין לינה אקראית או קבועה בתפקיד (להלן: "לינה בתפקיד"), בהתאם לתנאים המפורטים בתקשי"ר, "קצובת אש"ל", פרק 26.2 ולהנחיות הוראה זו. 
[bookmark: _Ref515979650]החזר הוצאות בגין לינה בתפקיד לא ישולם לעובד ו/או לקבוצת עובדים, עבור פעילות הניתנת להסדרה מראש, כגון פעילות הדרכה, השתלמות מקצועית, יום עיון וכן פעילות ספורט כלשהי (כגון ספורטיאדה ומחוזיאדה). במקרים אלה, יש לפעול על פי כללי הוראת תכ"ם, "פעולות הדרכה, רווחה ואירוח אישים מחו"ל", מס' 13.4.5 והודעה, "תעריפי לינה, אכסון וכלכלה בפעילויות הדרכה ורווחה לעובדי מדינה".
מטרת ההוראה
להנחות את משרדי הממשלה ויחידות הסמך (להלן: ''משרדי הממשלה'' או ''המשרד'') בדבר החזר הוצאות בגין לינה בתפקיד. 
ראה הגדרות הוראה זו בנספח א - הגדרות.
הנחיות לביצוע 
[bookmark: _Ref106709060][bookmark: _Ref515962103]הזכאות לקצובת לינה בתפקיד מוגבלת ל-8 לינות בחודש לעובד.
לינה אקראית
בהתאם לאמור בהנחיות התקשי"ר, "קצובת אש"ל", פרק 26.2, עובד השוהה בתפקיד יהיה זכאי לקצובת לינה אקראית במקרים הבאים:
מקרה א': העובד שוהה בתפקיד מחוץ למקום עבודתו הקבוע, במשך 24 שעות רצופות לפחות.
מקרה ב': עובד שהתקיימו לגביו כל אלה:
העובד מתגורר במרחק העולה על 50 קילומטרים ממקום עבודתו הקבוע. 
[bookmark: _Ref529271715]העובד ביצע באופן אקראי עבודה בלתי ניתנת לדיחוי במקום עבודתו הקבוע, אשר הסתיימה לאחר 22:00, או מתחילה לפני 06:00.
הזכאות לקצובת לינה אקראית כפופה לאישור מראש של סמנכ''ל הון אנושי ומינהל וחשב המשרד (אשר רשאים בנוסף לקבוע נוהל משרדי פנימי בנושא). 
לינה קבועה
0. עובד השוהה בתפקיד יהיה זכאי לקצובת לינה קבועה במקרים הבאים:
[bookmark: _Ref106714540]מקרה א': עובד שהתקיימו לגביו כל אלה: 
בני האוכלוסייה הערבית, דרוזית, צ'רקסית, אשר ויתרו על העתקת מקום מגוריהם למרחק של 70 ק"מ ומעלה ממקום המגורים הקבוע, בעקבות קליטה במשרה בשירות המדינה. 
נציבות שירות המדינה אישרה לעובד את בקשתו להמרת השתתפות בשכר דירה ללינה בתפקיד.
מקרה ב': עובד שהתקיימו לגביו כל אלה:
העובד מתגורר במרחק העולה על 50 קילומטרים ממקום עבודתו הקבוע. 
העובד נדרש לבצע עבודה בלתי ניתנת לדיחוי באופן קבוע, במקום עבודתו הקבוע, אשר מסתיימת לאחר 22:00 או מתחילה לפני 06:00.
הזכאות לקצובת לינה קבועה כפופה לאישור מראש של נציבות שירות המדינה וחשב המשרד.
החזר הוצאות בגין לינה בתפקיד
סכום ההחזר המקסימאלי לעובד בגין לינה בתפקיד יהיה כמפורט בהודעה, "סכומי החזר הוצאות בגין לינה בתפקיד".
במקרים שבהם בסיס האירוח במקום הלינה כולל ארוחות, לא תשולם לעובד קצובת אש"ל. 
במקרה הצורך ועל פי שיקול דעת חשב המשרד, יפעל החשב להוזלת עלויות הלינה, באמצעות הסכם עם מקומות לינה בסביבת המשרד.
החזר הוצאות בגין לינה ישולם בהתאם להצגת קבלה מקורית לחשבות. התשלום לעובד יבוצע באמצעות תלוש המשכורת, כמפורט בנספח ב - כללי ביצוע תשלומים במערכת השכר בגין לינה בתפקיד. 
במקרים שבהם התשלום מועבר ישירות למקום הלינה, יש לבצע זקיפת הטבה, כמפורט בנספח ב - כללי ביצוע תשלומים במערכת השכר בגין לינה בתפקיד. 
חריגות מהחזר הוצאות בגין לינה בתפקיד
[bookmark: _Ref340748971]על אף האמור בסעיף ‎2.1 לעיל, במקרים חריגים בלבד, אשר ינומקו בכתב, מנכ''ל המשרד וחשב המשרד רשאים לאשר זכאות לקצובת לינה מעבר ל-8 לינות בחודש לעובד (מלבד במקרה העונה על כלל התנאים המפורטים בסעיף ‎2.3.1.1 לעיל), אשר בכל מקרה לא תעלה על 12 לינות בחודש לעובד. 
חשב המשרד רשאי לאשר חריגה מהתעריפים המפורטים בהודעה, "סכומי החזר הוצאות בגין לינה בתפקיד", בכפוף לקבלת פנייה מנומקת בכתב מהיחידה המקצועית, כדלהלן:
[bookmark: _Ref515986294]חריגה של עד 50% במהלך כל חודשי השנה.
[bookmark: _Ref515986306]חריגה של עד 75% בתקופת חודשי הקיץ (חודשים יולי - אוגוסט) והחגים.
במקרים חריגים מאוד ועל פי שיקול דעת חשב המשרד, רשאי החשב לאשר חריגה בשיעור של עד 100% עבור עובד שנשלח לייצג את המשרד בכנס, אשר קיימת חשיבות להשתתפותו של העובד בכנס וללינתו במקום בו מתקיים.
החריגות המתוארות בסעיפים ‎2.5.2.1 ו-‎2.5.2.2 לעיל, תאושרנה תוך בחינת השיקולים הבאים:
קבלת הצעות מחיר מ-3 מקומות לינה, בהם רמת השירות הולמת וסבירה.
שאיפה לבחירה בהצעה הזולה ביותר, תוך שיקולי מרחק ממקום ביצוע התפקיד. 
חשבות המשרד תנהל רישום בגין כלל אישורי החריגה, על גבי טופס, "דיווח שנתי בגין חריגות מאושרות מהחזר הוצאות הלינה". הרישום יועבר לחטיבת שכר, תנאי שירות וגמלאות באגף החשב הכללי, לא יאוחר מיום 31 בדצמבר בכל שנה.
מיסוי בגין לינה בתפקיד
פטור ממס
פטור ממס עבור לינה בתפקיד, יינתן בהתקיים שני התנאים שלהלן:
מקום הלינה מרוחק מעל 100 קילומטרים ממקום מגוריו של העובד.
מקום הלינה מרוחק מעל 100 קילומטרים ממקום עבודתו הקבוע של העובד.
פטור ממס בגין לינה בתפקיד יחול עד לתקרה הקבועה בתקנות מס הכנסה (ניכוי הוצאות מסוימות), התשל"ב-1972 ובלוח עזר לחישוב מס הכנסה ממשכורת ושכר עבודה.
תשלום החזר הוצאות הפטור ממס, יבוצע כמפורט בנספח ב - כללי ביצוע תשלומים במערכת השכר בגין לינה בתפקיד. 
גילום מס בגין לינה בתפקיד
אופן ביצוע זקיפת הטבה בגין תשלום עבור לינה בתפקיד, המועבר ישירות למקום הלינה או ישירות לעובד, מתואר בנספח ב - כללי ביצוע תשלומים במערכת השכר בגין לינה בתפקיד.
[bookmark: _Ref515982190]סמנכ"ל הון אנושי ומינהל וחשב המשרד, רשאים לאשר לעובד גילום מס עבור עלות הלינה בתפקיד, בהיקף של עד 4 לינות בחודש קלנדרי, במקרה המפורט להלן: 
עובד אשר מתוקף תפקידו נאלץ ללון בסמוך למקום עבודתו עקב ביצוע עבודה עד שעות מאוחרות, וככל שהתקיימו כל הקריטריונים הבאים:
· המרחק בין מקום מגוריו של העובד לבין מקום עבודתו הקבוע, עולה על 100 קילומטרים.
· מקום הלינה מצוי במרחק שאינו עולה על 20 קילומטרים ממקום העבודה, או מהמקום שבו נדרש העובד לבצע את עבודתו.  
· העובד אינו זכאי להשתתפות בשכר דירה על חשבון המשרד.
· ניתן לעובד אישור ללון מבעוד מועד על ידי הממונה הישיר.
בכל אחד מן המקרים המפורטים לעיל יוודא החשב קיום של כל התנאים הנדרשים.
בכל אחד מן המקרים המפורטים לעיל, יבוצע התשלום לעובד כמפורט בנספח ב - כללי ביצוע תשלומים במערכת השכר בגין לינה בתפקיד. 
מסמכים ישימים
תקנות מס הכנסה (ניכוי הוצאות מסוימות), התשל"ב-1972.
תקשי"ר, "קצובת אש"ל", פרק 26.2.
לוח עזר לחישוב מס הכנסה ממשכורת ושכר עבודה.
הוראת תכ"ם, "פעולות הדרכה, רווחה ואירוח אישים מחו"ל", מס' 13.4.5. 
הודעה, "תעריפי לינה, אכסון וכלכלה בפעילויות הדרכה ורווחה לעובדי מדינה".
הודעה, "סכומי החזר הוצאות בגין לינה בתפקיד".
טופס, "דיווח שנתי בגין חריגות מאושרות מהחזר הוצאות הלינה".
נספחים
נספח א - הגדרות.
נספח ב - כללי ביצוע תשלומים במערכת השכר בגין לינה בתפקיד.
נספח ג - טבלת שינויים שבוצעו בהוראה.

[bookmark: _נספח_א_–_[טבלת_שינויים_שבוצעו_בהורא][bookmark: נספח_א]נספח א
הגדרות

חודש קלנדרי - מה-1 בחודש קלנדרי ועד יומו האחרון.



[bookmark: _נספח_א_–][bookmark: נספח_ב]נספח ב
כללי ביצוע תשלומים במערכת השכר בגין לינה בתפקיד 

להלן פירוט הכללים לביצוע זקיפת הטבה ולתשלום החזר בגין הוצאות לינה בתפקיד, במערכת מלם מערכות בע"מ:
· במקרים שבהם התשלום מועבר ישירות למקום הלינה והעובד לא זכאי לפטור ממס, יש לבצע זקיפת הטבה באמצעות אירוע 247 (זקיפת הטבה) בקוד 079 (זקיפת לינה).
· במקרים שבהם החזר ההוצאות בגין לינה משולם לעובד, יבוצע התשלום באמצעות סמל תוספת 4329 (לינה חייב במס).
· [bookmark: נספח_ד][bookmark: נספח_ה]במקרים שבהם החזר ההוצאות פטור ממס, יבוצע התשלום באמצעות סמל תוספת "לינה פטור ממס" (דמי לינה עם קבלות) (מס' 1245). במקרים של גילום עלות הלינה, יבוצע התשלום לעובד על ידי סמל תוספת אש"ל (גילום) באמצעות סמל תוספת 1314.

